विद्युत जनित्र
किसी भी स्रोत से की गई यांत्रिक ऊर्जा को विद्युत् ऊर्जा में परिवर्तित करना संभव है। यह ऊर्जा, जलप्रपात के गिरते हुए पानी से अथवा कोयला जलाकर उत्पन्न की गई ऊष्मा द्वारा भाप से, या किसी पेट्रोल अथवा डीज़ल इंजन से प्राप्त की जा सकती है। ऊर्जा के नए नए स्रोत उपयोग में लाए जा रहे हैं। मुख्यत:, पिछले कुछ वर्षों में परमाणुशक्ति का प्रयोग भी विद्युतशक्ति के लिए बड़े पैमाने पर किया गया है और बहुत से देशों में परमाणुशक्ति द्वारा संचालित बिजलीघर बनाए गए हैं। ज्वार भाटों एवं ज्वालामुखियों में निहित असीम ऊर्जा का उपयोग भी विद्युत्शक्ति के जनन के लिए किया गया है। विद्युत उत्पादन के लिए इन सब शक्ति साधनों का उपयोग, विशालकाय विद्युत् जनित्रों द्वारा ही हाता है, जो मूलत: फैराडे के 'चुंबकीय क्षेत्र में घूमते हुए चालक पर वेल्टता प्रेरण सिद्धांत पर आधारित है।
वोल्ट-अम्पीयर
वोल्ट-अम्पीयर (volt-ampere) ( संकेत : V⋅A या V A; या VA) किसी विद्युत परिपथ में आभासी शक्ति की इकाई है। आभासी शक्ति वर्ग-मूल-माध्य धारा तथा वर्ग-मूल-माध्य वोल्टता के गुणनफल के बराबर होती है। स्पष्ट है कि डीसी परिपथ में आभासी शक्ति और वास्तविक शक्ति में कोई अन्तर नहीं होता। वोल्ट-अम्पीयर से बड़ी इकाई किलोवोल्ट-अम्पीयर तथा मेगावोल्त-अम्पीय्र हैं। प्रत्यावर्ती धारा से काम करने वाले मोटरों, जनित्रों, ट्रान्सफार्मरों आदि की क्षमता (रेटिंग) भी वोल्ट-अम्पीयर या उसकी बड़ी इकाइयों में अभिव्यक्त की जातीं हैं। वीमा की दृष्टि से वोल्ट-अम्पीयर की वीमा वही है जो वाट की।